open-index/open-wikipedia-markdown huggingface dataset:
אן מקייב (סרט)

**אן מקייב** (באוקראינית: **Анна Київська**; בצרפתית: **Anne De Kyiv**) הוא סרט קולנוע ביוגרפי-היסטורי, הפקה משותפת של אוקראינה וצרפת בבימויה של איב אנג'לו. עלילת הסרט מבוססת על הרומן ההיסטורי של הסופרת הצרפתית  "אן מקייב, מלכת צרפת" (Anne de Kiev: reine de France, 2002) ומגולל את קורות חייה של אן מקייב, אשתו של אנרי הראשון, מלך צרפת.

## עלילה
אנרי הראשון יורש את כתר הפרנקים, ואיתו – מדינה נטושה מוקפת באויבים. כדי לחזק את מעמדה של צרפת הוא כורת ברית עם מנהיג המדינה החזקה רוס של קייב – הנסיך יארוסלאב החכם ומתחתן עם בתו אנה יארוסלאבנה. נישואים אלה מביאים שגשוג למדינה. אנה הופכת לאן והיא מעוררת השראה באנרי לעשות את הדברים הנכונים והגדולים. בעזרת כלי נשק ודיפלומטיה הם מביסים אויבים, מרחיבים אדמות ומביאים אליהם שלום ורוגע. עם זאת, האושר לא נמשך לנצח. המלך אנרי הראשון מת ומשאיר את אן לשלוט כעוצרת ואחראית על בנם הראשון פיליפ. אך האם מלך צרפת העתידי יוכל לסלוח לאמו כי העם מעדיף את "המלכה הלבנה" על פניו...?

## ביקורת
באפריל 2018 פרצה שערורייה סביב הסרט, לאחר שעיתונאים מהמגזין האוקראיני "השבוע האוקראיני" גילו כי מקור עלילת הסרט הוא הרומן של ז'קלין דוקסואה, "אן מקייב, מלכת צרפת" ובו פרשנות פרו-רוסית להיסטוריה האוקראינית. במיוחד כתבו העיתונאים האוקראינים מכתב בירור רשמי שהופנה לסוכנות הממשלתית לענייני קולנוע, בו נאמר כי "הספר התפרסם תחת עריכתו של אוקראינופוב ידוע, יו"ר מערכת העיתון "מחשבה רוסית" ויקטור לופאן, שבדפי העיתון שלו מפגין לופאן השקפות אנטי-אוקראיניות בגלוי. מהשורות הראשונות עד האחרונות, ז'קלין דוקסואה מגלמת בעקביות את הפרשנות הנפוצה שכבר הייתה בספרות ההיסטורית הצרפתית, חזון רוסי גרידא של דמותה של המלכה אן. בספר אין אזכור של אוקראינה. זה מתחיל באזהרה כי "לשם הבהירות קיבלו המדינות שמות מודרניים: רוסיה וצרפת." בתגובה לבקשתם של העיתונאים, הבטיח ראש סוכנות הקולנוע הממלכתית שאם ההפקה תאשר את זמינות הסכום הדרוש למימון הפרויקט ויכין מסמכים לחוזה להפקת סרט על השימוש ברומן הפרו-רוסי של ז'קלין דוקסואה, כבסיס לתסריט הסרט תינתן תשומת לב נוספת.

## הפקה
ממוזער|229x229 פיקסלים| כרזת הפרומו הראשונה לסרט "אן מקייב".

### מימון
בשנת 2016 הסרט לא זכה במכרז הקולנוע הממלכתי שניהלה סוכנות הקולנוע הממשלתית. בכך לא קיבל הסרט את תמיכת המדינה, המפיקים לא הצליחו לאשר סופית את מועמדותו של הבמאי רג'יס ורנייה והמפיקים הודיעו כי התקציב הכולל עומד על 100 מיליון הריבניה. בשנת 2017 הסרט הצליח לזכות במכרז הממשלתי, כשהפעם תקציב הסרט עמד על 135 מיליון הריבניה (כשסוכנות הקולנוע הממלכתית מעניקה 40.5 מיליון הריבניה). ועדת מומחים מינתה את הפרויקט הזה בין הזוכים והמליצה להפחית את תקציב הסרט.

### צילומים
חברת ההפקות Kinorob (חברה בת של Film.UA) החלה לעבוד על הפרויקט בשנת 2016. שלב הצילומים תוכנן לקיץ–סתיו 2018 בצרפת ובאוקראינה עם איב אנג'לו כבמאית, כשצאת הסרט לאקרנים תוכנן לשנת 2021, אך בהמשך יציאת הסרט נדחתה לזמן לא מוגבל.

## קישורים חיצוניים
* 

## הערות שוליים

קטגוריה:סרטי דרמה צרפתיים
קטגוריה:סרטים ביוגרפיים
קטגוריה:סרטים באוקראינית
קטגוריה:סרטים צרפתיים מבוססי ספרים
קטגוריה:סרטים צרפתיים המבוססים על סיפור אמיתי
קטגוריה:סרטים אוקראיניים
קטגוריה:סרטי דרמה היסטורית
קטגוריה:סרטים היסטוריים
קטגוריה:סרטי 2019
Kinorob

**Kinorob** (באוקראינית: **Кінороб**) היא חברת קולנוע אוקראינית המפיקה סרטים עלילתיים לקהל הרחב. מהווה חברה בת של קבוצת Film.UA והוקמה בשנת 2014. 
## היסטוריה
פרויקט הבכורה "הקרב על סבסטופול" הפך לסרט האוקראיני הראשון שהפיצה החברה האמריקאית פוקס המאה העשרים, הסרט שמגולל את סיפורה של צלפית ממלחמת העולם השנייה קיבל 19 פרסים ו-20 מועמדויות בפסטיבלי קולנוע בינלאומיים, והזכויות להקרנת הסרט נמכרו ל-22 מדינות.

מאז, Kinorob עובדת על פיתוח והפקה של פרויקטים אוקראינים וסרטים משותפים עם מדינות שונות להפקה המבוססים על תסריטים מקוריים ומבוססים על יצירות ספרותיות ידועות. 
## הפקות מקור
* הקרב על סבסטופול (2015) 
* המצודה (2017) 
* מחיר האמת (2019) 
* פולינה (2019) 
* זכר ברקוט (2019) 
* דופק (2020) 
* אן מקייב (2020)

## קישורים חיצוניים
* 

## הערות שוליים

קטגוריה:חברות אוקראיניות להפקת סרטים
קטגוריה:קייב: חברות
אמיליה ברייטמן

**אמיליה ברייטמן** (באנגלית: **Amelia Brightman**; נולדה ב-31 בינואר 1979) היא זמרת-יוצרת ופזמונאית אנגלייה, הידועה בזכות היותה חלק מהלהקה המצליחה, גרגוריאן. במהלך הקריירה שלה, הקליטה ברייטמן עשרות שירים ואלבומים, תוך שהוציאה שני אלבומי אולפן משל עצמה בשנת 2016 ו-2017.

בשנת 2001, הקליטה ביחד עם גרגוריאן ואחותה שרה ברייטמן את הלהיט "Moment of Peace".

## ביוגרפיה
אמיליה ברייטמן נולדה ב-31 בינואר 1979, לגרנוויל ג'פרי ברייטמן (1934–1992) ופולה ברייטמן (נולדה בשם: הול). ברייטמן נולדה למשפחה בת שישה ילדים. כמו כן, אחותה הגדולה היא שרה ברייטמן, שנחשבת לאחד מהאמנים המצליחים ביותר בכל הזמנים, עמה הקליטה שירים כמו "Moment of Peace".

ברייטמן בדומה לאחותה שרה, שקיבלה חינוך מוזיקלי אינטנסיבי מגיל צעיר, וכבר בגיל 3 החלה ללמוד בלט, עסקה גם היא במוזיקה מגיל מאוד צעיר.

## קריירה מוזיקלית
ברייטמן חברה בגרגוריאן; להקה גרמנייה שהוקמה על ידי פרנק פיטרסון ומבצעת מזמורים גרגוריאניים, בהשראת שירי פופ ורוק מודרניים. הלהקה כוללת בתוכה הרמוניה קולית וליווי אינסטרומנטלי. חברי הלהקה התחרו על הניסיון לייצג את גרמניה בתחרות האירוויזיון 2016 בסטוקהולם, שוודיה. לבסוף, סיימה במקום החמישי, עם 9.06% קולות. במהלך הקריירה שלה, הוציאה הלקה עשרות אלבומי מוזיקה ואלבומי אוסף שונים, תוך שביקרה בישראל בשנת 2016.

במהלך קריירת הסולו שלה, הוציאה ברייטמן את אלבום הבכורה שלה *[[Amelia Brightman]]*, בשנת 2016. האלבום זכה להצלחה. בהמשך, הוציאה את המהדורה המחודשת הראשונה שלה, *[[The Fairest of the Seasons]]*, שזכתה להצלחה נאה גם כן. בשנת 2017, השתתפה בסיבוב ההופעות של שרה, "Royal Christmas Gala".

בשנת 2022 הוציאה את הסינגל "Sleeping Satellite".

## דיסקוגרפיה
### אלבומי אולפן
* 2016: *[[Amelia Brightman]]*

### מהדורות מחודשות
* 2017: *[[The Fairest of the Seasons]]*

## קישורים חיצוניים
* 

## הערות שוליים

קטגוריה:שרה ברייטמן
קטגוריה:זמרות בריטיות
קטגוריה:זמרים בריטים
קטגוריה:זמרות-יוצרות בריטיות
קטגוריה:בריטיות שנולדו ב-1979
קטגוריה:בריטים שנולדו ב-1979
פולינה (סרט)

**פולינה**, או בשמו המלא **"פולינה וסוד אולפן הקולנוע"** (באוקראינית: **«Поліна і таємниця кіностудії»**) הוא סרט קולנוע אוקראיני; הפקה משותפת של אוקראינה ובלגיה והוא סרט פנטזיה משפחתי בבימויו של אוליאס בארקו. הסרט מגולל את סיפורה של ילדה בודדה בת 11 בשם פולינה, שנופלת לצד השני של מסך הקולנוע, שם חיים דמויות מהאגדות שמסתירות סודות איומים. בכורת הסרט באוקראינה התקיימה ב-22 באוגוסט 2019.

## עלילה
פולינה לא יודעת דבר על עברה והוריה. היא גרה בבית עם דודתה ובן דודה הרשע. אלה מתכננים בחשאי להיפטר מהילדה ביום הולדתה כדי לקבל ירושה מסתורית: סטודיו לקולנוע. פולינה מצליחה לברוח והיא יוצאת למסע מסוכן בעולמות הסרטים האחרים. כאן הילדה מוצאת חברים חדשים איתם היא צריכה לפתור את כל הפאזלים ולהשיג את המטרה העיקרית של מסעה: ללמוד את האמת על משפחתה.

## שחקנים ודמויות
* פולינה פצ'נקו – פולינה
* ז'אן רנו – הולוגרמת מסך
* וירג'יניה לדואן – אמא
* אדוארד באר – כימאי
* ואסיל ויראציוק – ויקינג
* אווניקה סאאדוואקס – בוקסר
* סבריה יאנושאוסקאייטה – דודה של פולינה
* סול רובינק – במאי אולפן הקולנוע
* יאנה נוביקובה – הנסיכה
* ג'מאלה – עוזרת הכבוד של המלכה

## הפקה
הפקת הסרט תוכננה כהפקה משותפת בין אוקראינה, בלגיה וצרפת. בתחילה תוכנן שתקציב הסרט בסך של 2 מיליון יורו יחולק באופן שווה בין האוקראינים והבלגים-צרפתים וכי הסרט יצולם באנגלית. בגרסה הסופית, מרבית העותקים המשוחזרים במקור צולמו בצרפתית, עם חלק קטן באנגלית וברוסית.

### מימון
עלות הסרט הייתה 54 מיליון הריבניה (~€2 מיליון יורו) הסרט גם נתמך על ידי הסוכנות הממשלתית לקולנוע באוקראינה, שהקצתה כ-10,800,000 מיליון הריבניה, שהם 20% מעלות ההפקה המשוערת.

### צילומים
צילומי הסרט והפקתו החלו ב-1 בנובמבר 2015 בקייב והתרחשו בביתניה ובאולפן הקולנוע Film.ua. בנובמבר 2017 הודיעה סוכנות הקולנוע הממלכתית כי מומחי הסוכנות סקרו את הסרט העלילתי ואישרו להפיצו.

### שפת הסרט
הסרט צולם בצרפתית (עם מספר שורות מועט ברוסית ובאנגלית). בעת הקרנתו באוקראינה, הסרט דובב כולו לאוקראינית.

## הוצאה לאור
חברת ההפצה UFD תכננה לשחרר את הסרט באוקראינה ב-25 במאי 2017, אך בהמשך נדחה שחרורו של הסרט ל-27 ביוני 2019. מאוחר יותר נדחה שחרורו של הסרט שוב, הפעם ל-22 באוגוסט 2019; והשתנה שם המפיץ, במקום UFD נרתמה חברת MMD UA להפיץ את הסרט.

## ביקורת
הסרט קיבל ביקורות שליליות בעיקר ממבקרי הקולנוע האוקראינים; מבקר הקולנוע, אנטולי הובזדצקי, דירג את הסרט 1 מתוך 10 כוכבים, ובסיכום ביקורתו לא היה לו אף דבר חיובי לומר על הסרט מרבית הסוקרים אמרו שלסרט אין מה להציע לקהל בוגר ורק ילדים בגילאי 0–10 יוכלו ליהנות מצפייה בסרט.

## קישורים חיצוניים

* "פולינה" באתר Film.ua (גרסת ארכיון)
* פולינה, באתר של חברת הקולנוע Kinorob
* פולינה, באתר האינטרנט Wallonie Bruxelles Images

## הערות שוליים

קטגוריה:סרטים בצרפתית
קטגוריה:סרטים בלגיים
קטגוריה:סרטים אוקראיניים
קטגוריה:סרטי פנטזיה
קטגוריה:סרטי 2019
נחמן בלומנטל

**נחמן בלומנטל** (ה' באייר תרס"ב, 12 במאי 1902 בורשצ'יב – ב' בכסלו תשמ"ד, 8 בנובמבר 1983 תל אביב-יפו) היה היסטוריון יהודי ישראלי יליד פולין, שכיהן כראש המכון ההיסטורי היהודי בוורשה בין השנים 1947 - 1949.

## קורות חיים

בלומנטל למד ספרות באוניברסיטת ורשה, שם קיבל תואר שני על עבודת גמר בשם "On Metaphor." הוא רכש מוניטין של דובר כמעט תריסר שפות, כולל עברית, יידיש, צרפתית, פולנית ואוקראינית. לאחר סיום לימודיו במכללה עבד כמורה בלובלין. מאמריו וביקורות ספרות פרי עטו הופיעו לפני מלחמת העולם השנייה בוורשה בעיתונים ובמגזינים ביידיש כמו *Literarishe* *bleter*, *Vokhnblat*, *Arbeter-* *tsaytung*, *Foroys*, *לובלין טאגבלט* וב*דאס נייע לעבן* בלודז'. הוא תרגם ליידיש גרסה מקוצרת של הרומן *האיכרים* (*Chłopi*) של חתן פרס נובל ולדיסלב ריימונט.

במהלך הכיבוש הגרמני בפולין, הצליח בלומנטל להימלט לברית המועצות ושרד את השואה. אשתו הראשונה מריה ובנו אריאל, שנשארו בפולין, ניסו להתחזות לקתולים אך נבגדו, הוסגרו לנאצים ונרצחו בשנת 1943.

בשנת 1944 חזר בלומנטל לפולין, שם הקים יחד עם מגוון היסטוריונים, אתנוגרפים ובלשנים את המכון ההיסטורי המרכזי. הם רשמו 3,000 עדויות ניצולי השואה בין 1944 ל 1947, נרתמו לחיפוש אחר מסמכים נאציים במשרדי הגסטפו הנטושים ושימרו בקפדנות קטעים תיעודיים של חיי הגטו היומיומיים. המכון ההיסטורי היהודי אורגן מחדש בשנת 1947, ובלומנטל הפך למנהלו. בסוף שנות הארבעים היה בלומנטל עד מומחה בשלושה ממשפטיהם של פושעי המלחמה הנאציים, כולל משפטו של רודולף הס, מפקד מחנה אושוויץ.

בלומנטל בלט בתיעוד ותיאור שפת ההסוואה ששימשה את הנאצים, וה"לשון הנקייה" ששימשה אותם על מנת לטשטש את המכניקה של רצח ההמונים, כגון שימוש במונחים "פינוי" או "יציאה" עבור פעולות שבדרך כלל הביא למותו של ה"מפונה". בלומנטל תיעד את הרכב המילים הנאציות, בחן את אופן השימוש במונחים וגילה את המשמעות האמיתית העומדת מאחורי ביטויים רבים. בשנת 1947 פרסם את ספרו *Slowa niewinne* (*מילים* *חפות* *מפשע*), בו כיסה את המילים בין האותיות A עד I. היה זה הראשון מבין שני כרכים שתכנן, כרכי המילון הנאצי. במקרה, באותה שנה פרסם פילולוג ניצול אחר, ויקטור קלמפרר, את ספרו *שפת הרייך השלישי*, מפעל דומה המנתח את השימוש הנאצי במילים. בלומנטל מעולם לא השלים את הכרך השני שלו, אך מסמכיו מראים כיצד התמשך הפרויקט לאורך זמן, במיוחד כאשר זכה לגישה לחומרי מקור חדשים מארכיונים נאציים שזה עתה נפתחו.

בשנת 1950 עלה נחמן בלומנטל לישראל, שם נישא בשנית והקדיש את שארית חייו למחקר השואה. בפברואר 2019 תרם בנו מירון בלומנטל 30 ארגזים של מסמכים אישיים של אביו, ובהם למעלה מ-200,000 מסמכים, למכון ייווא למחקר יהודי בניו יורק. לדברי מנהל ייווא, ג'ונתן ברנט, אוסף זה הוא "אחד הארכיונים האחרונים הגדולים שנותרו מהשואה." 

## קישורים חיצוניים
* מאמר של נחמן בלומנטל על חידושים במחקר ההיסטורי לאור משפט אייכמן, באתר יד ושם

## הערות שוליים

קטגוריה:ישראלים ילידי פולין
קטגוריה:היסטוריונים ישראלים
קטגוריה:היסטוריונים יהודים פולנים
קטגוריה:עולים לאחר קום המדינה: 1948–1950
קטגוריה:חוקרי שואה ישראלים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1902
קטגוריה:ישראלים שנפטרו ב-1983
נונאטאק קיי

**נונאטאק קיי** או **נונאטאק קאי** (באנגלית: **Kay Nunatak**) הוא נונאטק סלעי כהה בצד הדרומי של מפרץ מובילויל, בחוף באומן - בחוף המזרחי של חצי האי אנטארקטיקה, שבאנטארקטיקה.

גובהו של הנונאטאק 500 מטרים מעל פני הים.

הנונאטאק מהווה את הקצה הצפוני ביותר של רמת היצ'קוק.

## היסטוריה
### גילוי הנונאטאק

הנונאטאק צולם מהאוויר על ידי סר הוברט וילקינס ב־20 בדצמבר 1928, ועל ידי לינקולן אלזוורת' בשנת 1935.

הנונאטאק נסקר על הקרקע על ידי סקר שטחי חסות איי פוקלנד בדצמבר 1958.

### מקור השם

שמו של הנונאטאק ניתן לו בשנת 1952 על ידי הוועדה המייעצת לשמות אנטארקטיים.

הנונאטאק נקרא על שמו של ג'ון ד. קיי (John D. Kay), חבר האגודה הגאוגרפית האמריקאית, אשר השתמש בתצלומי האוויר להכנת מפת האזור לראשונה.

## קישורים חיצוניים
* נונאטאק קיי באתר הסקר הגאולוגי של ארצות הברית
* נונאטאקי קיי באתר הגאזט האנטארקטי של ממשלת אוסטרליה
* נונאטאק קיי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאק קיי

## הערות שוליים

קיי
קיי
רמת היצ'קוק

**רמת היצ'קוק** (באנגלית: **Hitchcock Heights**) היא רמה הררית המכוסה ברובה קרח, בצידו הדרומי של מפרץ מובילויל, בחוף המזרחי של חצי האי האנטארקטי, באזור חוף באומן של ארץ גרהאם שבאנטארקטיקה.

גובהה של הרמה 1,800 מטרים מעל פני הים.

הרמה ממוקמת בין קרחון מאייטלנד וקרחון אפולו.

## היסטוריה
### גילוי הרמה

הרמה צולמה מהאוויר על ידי סר הוברט וילקינס ב־20 בדצמבר 1928, ועל ידי לינקולן אלזוורת' בשנת 1935.

הרמה צולמה מהאוויר על ידי סקר שטחי חסות איי פוקלנד בשנת 1947; מיפוי נוסף בוצע על ידי סקר שטחי חסות איי פוקלנד, בשנת 1958.

### מקור השם

שמה של הרמה ניתן לה בשנת 1952 על ידי הוועדה המייעצת לשמות אנטארקטיים; בתחילה ניתן השם "הר היצ'קוק" להר הגבוה ביותר ברמה.

רק לאחר המיפוי של שנת 1958, ניתן שם ההר לרמה כולה.

ההר (ואחריו הרמה) נקראו על שמו של צ'ארלס ב. היצ'קוק (Charles B. Hitchcock), חבר החברה הגאוגרפית האמריקאית, אשר השתמש בתצלומי האוויר להכנת מפת האזור לראשונה.

## קישורים חיצוניים
* רמת היצ'קוק באתר הסקר הגאולוגי של ארצות הברית
* רמת היצ'קוק באתר הגאזט האנטארקטי של ממשלת אוסטרליה
* רמת היצ'קוק באתר הגאזט האנטארקטי המשווה SCAR של ממשלת אוסטרליה
* מפת אזור רמת היצ'קוק

## הערות שוליים

היצ'קוק
היצ'קוק
הווארד רוזנברג

**הווארד אנתוני רוזנברג** (באנגלית: **Howard Anthony Rosenberg**; נולד ב-10 ביוני 1942) הוא מבקר טלוויזיה אמריקאי.

## ביוגרפיה
רוזנברג נולד בקנזס סיטי שבמיזורי. הוא סיים תואר ראשון בהיסטוריה באוניברסיטת אוקלהומה בשנת 1964 ותואר שני במדעי המדינה באוניברסיטת מינסוטה (1966). בשנים 1965–1966, במהלך לימודיו במינסוטה, ערך את השבועון "White Bear Weekly", ולאחר מכן היה כתב ב-"Moline Dispatch" בשנים 1966–1968. הוא עבד ב"לואיוויל טיימס"  משנת 1968 ועד 1978, תחילה ככתב כללי, אחר כך ככתב פוליטי ולבסוף כמבקר טלוויזיה. בשנת 1978 החל לעבוד ב"לוס אנג'לס טיימס", ושימש מבקר הטלוויזיה של העיתון במשך 25 שנה. בשנת 1985 זכה בפרס פוליצר לביקורת . רוזנברג טבע את המונח "אמנויות לחימה משולבות" (MMA) בסקירה שלו את האירוע הראשון של אליפות הלחימה האולטימטיבית (UFC) ב"לוס אנג'לס טיימס" ב-15 בנובמבר 1993. בטור שפרסם זמן קצר לאחר פיגועי 11 בספטמבר אמר רוזנברג כי נשיא ארצות הברית ג'ורג' ווקר בוש נראה "נוקשה ונערי". זה הוביל לבקשות לפיטוריו והוא הצהיר שקיבל מכתבים שקראו לו "אוסמה בן רוזנברג" בגלל המחלוקת. באוגוסט 2003 פרש רוזנברג.

רוזנברג היה שופט בחבר השופטים של פרס פיבודי משנת 1996 עד 2003. הוא חיבר אנתולוגיה של מאמריו, "Not So Prime Time: Chasing the Trivial on American Television" (2005), וכתב את הספר "No Time to Think: The Menace of Media Speed and the 24-Hour News Cycle" עם צ'ארלס פלדמן (2008). הוא מלמד מספר קורסים בביקורת טלוויזיה כמרצה מן החוץ (adjunct professor) בבית הספר לאומנויות הקולנוע של אוניברסיטת דרום קליפורניה.

## חיים אישיים
בתו של רוזנברג, קירסטן רוזנברג , ניהלה מאפייה טבעונית בוושינגטון הבירה, והיא הזמרת הראשית של להקת המחווה הנשית "The Iron Maidens".

## קישורים חיצוניים
* 

## הערות שוליים

קטגוריה:מבקרי טלוויזיה
קטגוריה:מבקרים אמריקאים
קטגוריה:בוגרי אוניברסיטת אוקלהומה
קטגוריה:בוגרי אוניברסיטת מינסוטה
קטגוריה:זוכי פרס פוליצר: ביקורת
קטגוריה:אמריקאים שנולדו ב-1942
זיכרון הגן באטן

**זיכרון הגן באטן** (בהולנדית: **Herinnering aan de tuin van Etten**) היא יצירה בצבע שמן משנת 1888 של הצייר ההולנדי וינסנט ואן גוך. הציור נוצר לקישוט חדרו של ואן גוך בארל. כיום, היצירה מוצגת במוזיאון ארמיטאז' שבסנקט פטרבורג.

## אודות היצירה
הציור מתייחס לגן אטן הנמצא בצפון בראבנט היכן שאביו של ואן גוך, תיאודורס, שירת ככומר בבית כמורה. וינסנט בילה שם בין חג פסחא לחג המולד ב-1881. התקופה של ואן גוך באטן היא ראשיתה של הקריירה שלו כצייר. ואן גוך הצליח מאוד בציורי הרקע שלו, אך התקשה בציורי דמויות, לכן הוא נעזר בצ'ארלס ברגיו. הצייר פגש את אנטון מאופה בהאג, והלה עודד אותו להמשיך ביצירותיו. באותה תקופה ואן גוך לא התפתח כצייר, ובעקבות המפגש עם מאופה, הוא החליט להמשיך לצייר בחזרתו לאטן.

באותו קיץ, ואן גוך התאהב באלמנה קי פוס-סטריקר, שדחתה אותו כאשר הציע לה נישואים. התקרית גרמה לו לריב עם אביו, לעזוב את בית הוריו ולקבוע את מגוריו בהאג. לאחר מכן, ואן גוך צייר בדרנתה, בנונאן ובאנטוורפן. ב-1886 הוא עבר לגור עם אחיו תיאו בפריז, וב-1888 הוא עבר לארל, שם פגש את הצייר פול גוגן.

היצירה מושפעת בבירור מיצירתו של גוגן "Arlésiennes" שנוצרה באותה תקופה. בציורו של גוגן, אחת הנשים המתוארות היא מאדאם ז'ינו, בעלת קפה תחנת הרכבת, המקום שבו התגוררו ואן גוך וגוגן בתקופה מסוימת. הדעות חלוקות מיהן הדמויות בציורו של ואן גוך. חלק סוברים כי הנשים בציור הן אימו ואחותו של ואן גוך, אולם יש מי שסבור כי האישה הצעירה היא קי פוס. במכתב לאחותו, ואן גוך היה עמום בנוגע לזהות הנשים בציור.

בזיכרון הגן באטן ניכר שינוי מיצירותיו הקודמות של ואן גוך. יש הטוענים כי ואן גוך הושפע מסגנון הסימבוליזם, המשלב בין סגנונות שונים כמו נאו-אימפרסיוניזם וג'פוניזם, שנוצר על ידי גוגן ואמיל ברנאר. לאחר מותו של ואן גוך, גוגן טען שהוא לימד אותו על הסגנון החדש ועזר לו להתגבר על עצבותו בשל חוסר הצלחתו. לטענתו של גוגן, עזרתו סייעה לואן גוך להשלים את ציוריי החמניות המפורסמים שלו. אולם, האלסקר סבר כי טענותיו של גוגן לא מדויקות וכי ואן גוך כבר היה בשיאו כשהוא פגש לראשונה את גוגן. ואן גוך אכן הושפע מסגנונו של גוגן, וזה ניכר בזיכרון הגן באטן, אולם הוא חזר לאחר תקופה מסוימת לצייר בסגנון הריאליזם. באשר לציוריי החמניות - אלו הושלמו כחודשיים לפני פגישתו עם גוגן.

היצירה הוחזקה אצל אמיל שאופנקאר מ-1908 ואצל סרגיי שצ'וקין מ-1913. היצירה נרכשה על ידי מוזיאון האמנות המודרנית שבמוסקבה ב-1918. ב-1948, מוזיאון ארמיטאז' רכש את הציור. זיכרון הגן באטן הופיע בתצוגות בפריז ובמוסקבה.


קובץ:Paul Gauguin - Arlésiennes (Mistral) - Google Art Project.jpg|פול גוגן, Arlésiennes (Mistral), מכון האמנות של שיקגו - היצירה ממנה הושפע ואן גוך
קובץ:Vincent van Gogh - Memory of the Garden at Etten (sketch) - W9 VGM 720 JH 1631.jpg|הסקיצה של זיכרון הגן באטן, מוזיאון ואן גוך (W9)
קובץ:Van Gogh - Bildnis der Mutter des Künstlers.jpeg|דיוקנה של אימו של ואן גוך, מוזיאון נורטון סימון, 1888
קובץ:Vincent van Gogh - Portrait possibly of Willemina Jacoba ('Willemien') van Gogh - F849 JH11.jpg|דיוקנה של אחותו של ואן גוך, וויליאמינה, מוזיאון קרולר-מילר, 1881


## קישורים חיצוניים

## הערות שוליים

קטגוריה:וינסנט ואן גוך: ציורים
קטגוריה:ציורי שמן
קטגוריה:ציורים מהמאה ה-19
קטגוריה:נשים בציור
קטגוריה:ציורי פרחים
איינור איידן

**איינור איידן** (בטורקית: **Aynur Aydın**; נולדה ב-15 בדצמבר 1985) היא זמרת-יוצרת טורקייה. בשנת 2011, הוציאה את אלבום הבכורה שלה , אשר זכה להצלחה בעיקר בטורקיה. בשנת 2016, יצא אלבומה השני *[[Emanet Beden]]*, שזכה להצלחה רבה ברחבי העולם ובפרט בטורקיה.

## חיים וקריירה
איינור איידן נולדה במינכן, גרמניה המערבית, להורים טורקים, ב-15 בדצמבר 1985. היא החלה לשיר בגיל 10 וביצעה את הופעותיה הראשונות בתיאטראות הילדים והנוער. כדי לשפר את כישורי השירה שלה, היא החלה לעשות מופעי במה בקנה מידה יותר גדול בגיל 18. בשנת 2000 הצטרפה ללהקה בשם Sürpriz והקליטה איתה את אלבומה הראשון. האלבום הוקלט באיסטנבול, טורקיה. לאחר מכן, הצטרפה ללהקה Tagtraeumer. הלהקה ניסתה לייצג את גרמניה באירוויזיון 2003 עם שירה "Mükemmel Dünya İçin".

אלבום הבכורה שלה הוקלט באולפני קוסמוס. בנוסף, הקליטה שירים שנכללו לבסוף באותו האלבום, . איידן, יחד עם פזמונאים טורקיים נוספים, כתבו, הלחינו והפיקו את כל שירי האלבום. הווידאו קליפ הראשון שהוציאה היה עבור השירים "Yenildim Daima" ו-"DNA" שהוא הגרסה האנגלית של אותו השיר. הקליפ השני שהוציאה היה עבור השירים "Meas Up" והגרסה הטורקית שלו "Yanı Başıma". לאחר מכן, היא השתתפה בפרויקט מוזיקלי של ארדם קיניי, תוך שביצעה במסגרתו את השיר "İşporta". ביולי 2012, צולם הקליפ הרשמי של השיר בבלגיה. הקליפ בוים על ידי אנול קורקמז. באפריל 2016 יצא אלבום האולפן השני שלה *Emanet Beden*. מתוך האלבום בלטו שני השירים "Günah Sevap" ו-"Bi Dakika", שהגיעו למקום השלישי במצעד המוזיקה הטורקי. בדצמבר 2017 היא הוציאה את הסינגל "Bana Aşk Ver", בו שיתפה פעולה עם טורק בורקיאו. מאז 2017, היא הוציאה את שלושת הסינגלים "Salla" (2018), "Düşüne Düşüne" (2019) ו-"Gel Güzelim" (2019).

## דיסקוגרפיה
### אלבומי אולפן
* 2011: **
* 2016: *[[Emanet Beden]]*

### סינגלים
*2013: "Life Goes On"
*2015: "Günah Sevap"
*2016: "Bi Dakika"
*2017: "Bana Aşk Ver"
*2018: "Salla"
*2019: "Düşüne Düşüne"
*2019: "Gel Güzelim"
*2020: "Yağdır" (בהשתתפות דמלה ילדיז)
*2020: "Sahiden" (בהשתתפות בוניאס הרק)
*2021: "Sor Gel"
*2022: "Bilmece"

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1985
יחסי יפן–ליכטנשטיין

**יחסי יפן–ליכטנשטיין** (ביפנית: **日本とリヒテンシュタインの関係**, בגרמנית: **Japan-Liechtenstein Beziehungen**) הם היחסים הדיפלומטיים בין **[[יפן]]** לבין **[[ליכטנשטיין|נסיכות ליכטנשטיין]]**. שתי המדינות כוננו יחסים דיפלומטיים רשמיים ביוני 1996. יפן אינה מיוצגת בליכטנשטיין, הן בדרג השגרירות והן בדרג הקונסולרי. יפן האמינה את שגרירותה שבברן, בירת שווייץ על ליכטנשטיין. ליכטנשטיין אינה מיוצגת ביפן, הן בדרג השגרירות והן בדרג הקונסולרי.

## השוואה מדינית

## יפנים בליכטנשטיין
נכון לדצמבר 1998, חיים בליכטנשטיין תשעה אזרחים יפנים.

## ביקורים רמי דרג
### מיפן לליכטנשטיין
* שנת 1984 – הנסיך לשעבר נארוהיטו.
* שנת 1985 – הנסיך לשעבר נארוהיטו.
* שנת 1988 – סאיאקו, נסיכת נורי.
* שנת 1989 – פומיהיטו, נסיך אקישינו.

### מליכטנשטיין ליפן
* שנת 1986 ו-1989– הנס אדם השני, נסיך ליכטנשטיין ורעייתו, מריה קינסקי, רוזנת וצ'יניץ וטטאו.
* שנת 1990– אלויס, יורש העצר של ליכטנשטיין.
* שנת 1998– הנסיכה נורה.

## קישורים חיצוניים

משרד החוץ של יפן
משרד החוץ של ליכטנשטיין

## הערות שוליים

קטגוריה:ערכים ללא קטגוריות פיזיות - יחסי חוץ
מפקד ברבורים

[שמאל|ממוזער| [מפקד אוכלוסין|פוקדי הברבורים מטעם המלכה, על התמזה באבינגדון]] 
[שמאל|ממוזער| מקיפים את הברבורים ב[סירה|סירות נמוכות כך שניתן יהיה לתפוס אותם בקלות רבה יותר.]] 
**מפקד ברבורים** או **אַפִּינְג ברבורים** (באנגלית: **Swan upping**; מילולית: **העלאת ברבורים**) הוא טקס שנתי באנגליה, הנערך מאז המאה ה-12, בו נתפסים הברבורים על נהר התמזה, נספרים, מטובעים ומשוחררים.

## היסטוריה

למלוכה הבריטית בעלות על כל הברבורים הלא מסומנים שבשטח הממלכה המאוחדת. יחד עם זאת, הכתר יכול היה לתת זכויות בברבורים בגוף מים מסוים, בצו מלכותי, לגוף אחר. עד המאה ה-16 נהוג היה לתת זכויות בברבורים לבעלי אדמות שהיו הבעלים של אגם.

כיום (2020) רק לשתי גילדות רשומות (ליוורי קומפני) של העיר לונדון הם בעלי זכויות בברבורים, ולכן הברבורים השוחים במי התמזה מחולקים בין בית המלוכה, גילדת יבואני היין (Worshipful Company of Vintners) וגילדת צבעי הבדים (Worshipful Company of Dyers).

## תיאור הטקס

במסגרת הטקס, נתפסים הברבורים, ומחולקים בין שלושת הבעלים של הברבורים. כיום - המטרה המעשית של הטקס היא לערוך מפקד ברבורים ולבדוק את בריאותם.

הפוקדים מכונים "אַפֶּרִים" (Uppers), בשל תפקידם - להעלות את הברבורים מהמים.

הטקס מתרחש מדי שנה בשבוע השלישי של יולי.

במשך חמישה ימים, האפרים מטעם כל אחד משלושת הגופים, מפליגים במעלה התמזה בסירות, מסנברי שעל התמזה, ועד אבינגדון שעל התמזה.

הברבורים שנתפסים על ידי האַפֶּרִים מטעם המלכה (תחת פיקוחו של "סמן הברבורים המלכותי") אינם מסומנים, אולם מטבעת עליהן טבעת עבור מאגר המידע של הקרן הבריטית לאורניתולוגיה. הברבורים הנתפסים על ידי האַפֶּרִים מטעם הגילדות, מסומנים בטבעות על רגלם השנייה.

בעבר נהגו לנקב את מקורי הברבורים.

## היסטוריה

ב־20 ביולי 2009, השתתפה המלכה אליזבת השנייה, כ"אדונית הברבורים" (Seigneur of the Swans), לראשונה בתקופת מלכותה בטקס. זו הייתה הפעם הראשונה בה המונרך צפה באופן אישי בטקס מזה מאות שנים.

בשנת 2012, זרימת נהר גבוהה יוצאת דופן לקראת הקיץ הובילה לביטול חלקי של הטקס (בחלק הנהר שבין מסנברי שעל התזמה ועד וינדזור). ביטול זה הוא הביטול הידוע היחיד של הטקס ב-900 השנים בו נערך הטקס.

## גלריית תמונות

קובץ:Life on the upper Thames - swan-upping (1875).jpg|"מפקד ברבורים", ציור משנת 1875
קובץ:Swan Uppers in Sunbury Lock. - geograph.org.uk - 122604.jpg|סמן ברבורים מטעם גילדת צובעי הבדים, במהלך מפקד 2004
קובץ:Vintners' swan marker.jpg|סמן ברבורים מטעם גילדת מיבאי היין, במדיו הרשמיים, במהלך מפקד 2011
קובץ:Toasting the Queen.jpg|הרמת כוס לכבוד המלכה, במפקד 2011


## קישורים חיצוניים

* 
* אתר רשמי - באתר בית המלוכה הבריטי
* אתר רשמי
* 
* תצלומי הטקס - שנת 2009
* 
* 

## הערות שוליים

קטגוריה:טקסים בממלכה המאוחדת
קטגוריה:המלוכה הבריטית
קטגוריה:תמזה
קטגוריה:לונדון: אטרקציות תיירותיות
קטגוריה:חגים ומועדים
קטגוריה:בריטניה: ימי חג ומועד
קטגוריה:אירועים בחודש יולי
קטגוריה:ברבורים בתרבות
יחסי ג'מייקה–רוסיה

**יחסי ג'מייקה–רוסיה** הם היחסים הדיפלומטיים בין רוסיה לבין ג'מייקה.

## סקירה כללית
היחסים הדיפלומטיים בין ברית המועצות לג'מייקה כוננו ב-12 במרץ 1975. ממשלתו של מייקל מאנלי סייעה בחיזוק הקשרים הדו-צדדיים על ידי כיוון מחדש של סחר החוץ מארצות הברית לברית המועצות. בשנים 1977–1979 נערכו מספר הסכמים בין שתי המדינות בנושא סחר, תנועה אווירית, שיתוף פעולה כלכלי, מדעי וטכני, שיתוף פעולה תרבותי ומדעי, עקרונות של שיתופי פעולה בין ארגוני ספורט, על חילופי דברים בתחום הטלוויזיה והרדיו.

הביקור הרשמי הראשון של ראש המדינה הג'מייקנית התקיים בשנת 1979, במהלכו נפגש ראש הממשלה מייקל מנלי עם ליאוניד ברז'נייב.

עם התפטרותו של מייקל מאנלי, יחסי הסחר והכלכלה בין המדינות החלו להצטמצם באחת. מאז 1991 נפסק היבוא הרוסי של בוקסיט מג'מייקה, שהיה בסיס לסחר הדו-צדדי. משלוחי מכוניות לאדה לג'מייקה נפסקו. בשנת 1993 נציגות הסחר הרוסית בקינגסטון נסגרה.

לאחר קריסת ברית המועצות, ממשלת ג'מייקה הכירה בפדרציה הרוסית בינואר 1992 כמדינה יורשת של ברית המועצות.

בתאריכים 11–15 במאי 2006 ביקרה משלחת מג'מייקה בדומא הממלכתית של רוסיה בראשות סרגיי באבורין.

מאז ינואר 2007, ויקטור גברילוביץ זוטין היה שגריר רוסיה בג'מייקה. מאז יוני 2014, שגרירת ג'מייקה ברוסיה היא אן לואיז ג'ובסון.

קטגוריה:ערכים ללא קטגוריות פיזיות - יחסי חוץ
Image+Nation

ממוזער|לוגו הפסטיבל
**Image+Nation** (ידוע גם בשם **פסטיבל הקולנוע הלהט"בי במונטריאול**) הוא פסטיבל קולנוע להט"בי שמתרחש מדי שנה בנובמבר במונטריאול שבפרובינציית קוויבק שבקנדה מאז 1987. פסטיבל זה הוא פסטיבל הקולנוע הלהט"בי הוותיק ביותר שפועל גם כיום בקנדה.

מנהלת התכנון של הפסטיבל היא קתרין סטצר, והבמאי המפקח על הפסטיבל הוא צ'ארלי בודריאו.

## קישורים חיצוניים
* 

## הערות שוליים

קטגוריה:פסטיבלי קולנוע להט"בים
קטגוריה:קנדה: פסטיבלי קולנוע
קטגוריה:מונטריאול: תרבות
איגוד תעשיית ההקלטות היפני

**איגוד תעשיית ההקלטות היפני** (ביפנית: **日本レコード協会**, **Nippon Rekōdo Kyōkai**; בראשי תיבות: **RIAJ**) הוא ארגון העוקב אחר כמעט כל ההיבטים של ענף ההקלטות ביפן. האיגוד הוקם בשנת 1942 ולצידו פועל גם ה-Oricon שמעניק תעודות על מכירות.

נכון לשנת 2020, היו"ר והמנכ"ל של האיגוד הוא הירוהומי שיגורורה.

## תעודות על מכירות

#### תארים ישנים (עד יוני 2003)

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

יפן
קטגוריה:יפן: תרבות
ספארי (רכב)

[שמאל|ממוזער|255px|משאית ספארי ב-1985 באזור [צור (לבנון)|צור בלבנון]]
שמאל|ממוזער|250px|משאית ספארי בלבנון (1985). החיילים יושבים בתצורת "גב אל גב"
**משאית ספארי** הוא כינוי לכלי רכב צה"לי שנעשה בו שימוש באזורי לחימה בשנות ה-80 של המאה ה-20. כלי הרכב בתצורת משאית, יועד לשינוע גייסות משטח ישראל אל שטחי הלחימה ובחזרה. פיתוחו החל במלחמת לבנון הראשונה ולאחר שמשאיות ספארי הותקפו ונפגעו, הוכנסו לשימוש משאיות ספארי ממוגנות ופותח אף דגם מוקטן וסגור שזכה לשם "ספארון".

לאחר שאוטובוסים ששימשו להיסעים הותקפו מספר פעמים בכבישי דרום לבנון במלחמת לבנון הראשונה, פיתח צה"ל משאיות פתוחות למחצה בהן ישבו הלוחמים במרכז ארגז המשאית בשתי שורות, בתצורת "גב אל גב", כשפניהם ונשקיהם מופנים אל צידי הכביש. משאיות אלו כונו "ספארי" בשל הדמיון היחסי לכלי רכב ששימשו לספארי בשמורות הטבע באפריקה. לעיתים גם הורכבו כנות מאג בדפנות המשאית, לשימוש בהעברת חיילים בין מוצבים בתוך לבנון.

ב-10 במרץ 1985 אירע "אסון הספארי", פיגוע התאבדות שבו התפוצצה מכונית תופת בסמוך לשיירת כלי רכב של צה"ל ליד העיירה הלבנונית מארג' עיון. באירוע נהרגו 12 חיילי צה"ל ו-14 נוספים נפצעו.

בעקבות "אסון הספארי" וריבוי מטעני הצד שהופעלו בעיקר על כלי רכב רך שהסיעו חיילים בלבנון, פיתח חיל החימוש מיגונים למשאיות אלו. דפנות משאיות המרצדס מוגנו בלוחות פלדה שהשאירו רק פתח צר יחסית לאורך הדופן. כמו כן הותקן מיגון לתא הנהג, עיבוי רצפת המשאית בארגז הנוסעים ובתא הנהג, התקנת קשת התהפכות והתקנת וילונות בליסטיים. משקל תוספת המיגון במשאית היה 3.5 טון. בתחילה המיגונים נתנו מענה לירי מנשק קל ולרסיסים בלבד. בהמשך נתן המיגון מענה גם לרקטות RPG ואף לטילי נ"ט מסוג סאגר.

## גלריה

קובץ:Safaron.jpg|ספארון (2011)
קובץ:Israeli army vehicle in Tel Rumeida.jpg
קובץ:Khirbet-el-Urmeh-Aruma-467.jpg
קובץ:Safary IDF.jpg


## קישורים חיצוניים

## הערות שוליים

קטגוריה:כלי רכב צבאיים
קטגוריה:אמצעי לחימה ישראליים
קטגוריה:כלי רכב שיוצרו בישראל
תרופיתקוס דארטי

**תרופיתקוס דארטי** (שם מדעי: *Theropithecus darti*) הוא מין נכחד של קוף דומה לבבון מהמשפחה קופים בעלי זנב שחי במשך תקופת הפליוקן של אפריקה מלפני 3.4 עד ללפני 2.9 מיליון שנה מזמננו. הוא השתייך לסוג תרופיתקוס, בו כלול היום המין בבון זנוב, ובעבר השתייכו מינים גדולים כמו תרופיתקוס אוסוולדי ותרופיתקוס ברומטי.

קוף זה ידוע ממאובנים שהתגלו בתצורת חדר  שבעפר, אתיופיה בידי החוקרים ברום וג'נסן והוא תואר ב-1946. באותו אזור התגלו גם ממצאי ראשוני פרטי המין אוסטרלופיתקוס אפרנסיס, הידוע כהומיניד הראשון.

הקוף היה מהקדומים שבבני סוגו, והוא ידוע מכמה שרידי גולגולות שונות, בהם נמצאו הבדלים בגודל בין הזכרים לנקבות, הבדלים המצויים בכל מיני הבבונים המודרניים. הוא היה קטן יותר מהמינים הגדולים בסוג שאולי הגיעו למשקל 100 קילוגרם. הבבון הקדום התקיים לאורך אפריקה דרומה עד דרום אפריקה, וגם באזור של מדבר סהרה הקדום, שהיה פחות חם ויבש מכפי שהיום.

## קישורים חיצוניים

## הערות שוליים

קטגוריה:בעלי חיים שתוארו ב-1946
קטגוריה:טקסונים שתוארו בידי רוברט ברום
קטגוריה:גנונים
קטגוריה:פרימטים שחיו בפליוקן
קטגוריה:מאובני טקסונים שתוארו ב-1946
הדיוויזיה ה-113 (האימפריה הגרמנית)

**הדיוויזיה ה-113** (בגרמנית: **113. Infanterie Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-20 במרץ 1915, ולמפקדה מונה אלפרד פון קלייסט. הדיוויזיה לחמה בחזית המערבית והשתתפה בקרב שמפאן השני, ובשנת 1916 לחמה בקרב ורדן וב. בשנת 1917 היא לחמה ב, ובשנת 1918 היא השתתפה במתקפת האביב, ובכלל זה ב וב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-22 בינואר 1919 פורקה הדיוויזיה.

## מפקדים
* גאורג קרל אוגוסט הילדברנדט (20 במרץ 1915 - 9 במאי 1915)
* מקס פון ווינסקובסקי (10 במאי 1915 - 17 ביוני 1916)
* לאו זונטאג (18 ביוני 1916 - 24 בפברואר 1917)
* ולטר פון ברגמן (25 בפברואר 1917 - 21 בספטמבר 1917)
* פרידריך וילהלם קרל פון פאסוב (22 בספטמבר 1917 - 22 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

113
113
טריצרומריקס

**טריצרומריקס** (שם מדעי: *Triceromeryx*; מילולית: "ראם בעל 3 קרניים") הוא סוג נכחד של מכפיל פרסה ממשפחת הפלאומרכיים, שחי באירופה בתחילת המיוקן לפני 16.9 עד 16 מיליון שנה מזמננו - כך שעל פי הממצאים הוא התקיים פחות ממיליון שנה. סוג זה הוא קרובו של האמפלומריקס, וניתן להתבלבל ביניהם בקלות. הוא הוגדר ב-1946 בידי וייאלטה קומלה (Villalta Commela) קרוספונט פיירו (Crusafont Pairó) ולבוקט (Lavocat). ממצאיו התגלו סמוך לעיר סרגוסה שבצפון-מזרח ספרד משרידים חלקיים של הגולגולת בעיקר.

יונק זה דמה במראהו לג'ירף מעט, ובמקור הוא שויך למשפחת הג'ירפיים, אך ב-2007 הועבר למשפחת הפלאומרכיים, שהיו קרובי הג'ירפיים. יונק זה היה בעל קרניים מוזרות שבלטו מעצם המצח והשתפעו מעלה לצדדים כקרני איילים. המבנה הזכיר את הדינוזאורים הצרטופסיים כמו הסטירקוזאורוס, דבר ייחודי מאוד ליונקים. הוא היה גם בעל ניבים כמו של אייל מושק, והיה צמחוני עקב מבנה השיניים הטוחנות הגדולות.

הוא התקיים לאורך אירופה של תחילת המיוקן ביערות לצד מינים קרובים של מכפילי פרסה וכן מיני פילאים וטורפים שונים.

## קישורים חיצוניים

קטגוריה:פלאומרכיים
קטגוריה:מכפילי פרסה שחיו במיוקן
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1946
קטגוריה:יונקים שחיו במיוקן באירופה
איגוד תעשיית ההקלטות הפיני

**איגוד תעשיית ההקלטות הפיני** (בפינית: **Suomen Ääni- ja kuvatallennetuottajat ÄKT**; ובקיצור: **Musiikkituottajat**; ידוע כ-**IFPI Finland**) הוא ארגון העוקב אחר כמעט כל ההיבטים של ענף ההקלטות בפינלנד. האיגוד הוקם בשנת 1994 והוא מעניק תעודות על מכירות של שירים, אלבומים ואלבומי וידאו במדינה.

ה-IFPI מכירים באיגוד, כאיגוד הרשמי המייצג את תעשיית המוזיקה של פינלנד.

## תעודות על מכירות
להלן המכירות:

#### אלבומים
*זהב: 10,000
*פלטינה: 20,000
*פלטינה כפולה: 40,000
*פלטינה משולשת: 60,000

#### סינגלים, מיני-אלבומים ואלבומי וידאו
*זהב: 5,000
*פלטינה: 10,000
*פלטינה כפולה: 20,000

#### אלבומים

**זהב**

**פלטינה**

**יהלום**

#### סינגלים

**זהב**

**פלטינה**

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

פינלנד
קטגוריה:פינלנד: תרבות
איגוד תעשיית ההקלטות הדרום אפריקאי

**איגוד תעשיית ההקלטות הדרום אפריקאי** (באנגלית: **Recording Industry of South Africa**; בראשי תיבות: **RISA** או **RiSA**) הוא ארגון העוקב אחר כמעט כל ההיבטים של ענף ההקלטות בדרום אפריקה. האיגוד החל לחלק תעודות על מכירות בשנת 2006. בארגון חברות ארבע חברות התקליטים הגדולות ביותר: יוניברסל מיוזיק גרופ, EMI, וורנר מיוזיק גרופ וסוני מיוזיק.

הארגון ממוקם ביוהנסבורג ואחראי גם על חלוקת פרסי המוזיקה הדרום אפריקאית.

## מצעד אלבומים
האיגוד מפעיל מצעד של 20 האלבומים המובילים בדרום אפריקה. המצעד משודר בכל יום שבת ברדיו סונדר גרנס ומתבסס על נתוני מכירות שמדווחים על ידי RISA.

## תעודות על מכירות

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

דרום אפריקה
קטגוריה:דרום אפריקה: תרבות
Bergen raises

**Bergen raises** היא מוסכמה בברידג' של מענה לפתיחה בסדרת מייג'ור עם התאמה של ארבעה קלפים לפחות. המוסכמה פותחה על ידי שחקן הברידג' האמריקאי מרטי ברגן. שימוש במוסכמה זו משנה את המשמעות של הכרזה עם תמיכה של שלושה קלפים בסדרת הפותח.
## אופן ההכרזה
לאחר הכרזת פתיחה של 1 או 1.
### הכרזת המשיב
הכרזות המשיב מתארות יד עם לפחות ארבעה קלפים בסדרת המייג'ור בה פתח הפותח. ההכרזה מבוססת על חוק סך הלקיחות.

* 2/2
תמיכה בסדרת הפותח בגובה 2 מראה 6–9 נקודות ושלושה קלפים בסדרה. זוהי הכרזה מקובלת גם עבור מי שאינו משתמש במוסכמת Bergen raises.
* 2NT

זוהי מוסכמת Jacoby 2NT המתארת יד עם 12 נקודות או יותר. בדרך כלל משחקים אותה ביחד עם מוסכמת Bergen raises.
* 3
מתארת יד עם 7–9 נקודות ולפחות ארבעה קלפים בסדרת שהכריז הפותח. זוהי הכרזה המהווה שינוי מהותי בהשוואה למי שאינו משתמש במוסכמה זו.
* 3
מתארת יד עם 10–11 נקודות ולפחות ארבעה קלפים בסדרת שהכריז הפותח. זוהי הכרזה המהווה שינוי מהותי בהשוואה למי שאינו משתמש במוסכמה זו.
* 3/3
תמיכה בסדרת הפותח בגובה 3 מראה 0–6 נקודות וארבעה קלפים בסדרה. זוהי הכרזה השונה מההכרזה המקובלת גם עבור מי שאינו משתמש במוסכמת Bergen raises. מי שאינו משתמש במוסכמה מכריז כך עם תמיכה של שלושה קלפים בסדרת הפותח ו-10–12 נקודות. זהו שינוי תפיסתי במקום להראות באמצעות ההכרזה יד מזמינה למשחק מלא, מראים יד חלשה באמצעות הכרזה המבוססת על חוק סך הלקיחות.

* 3NT
מתארת יד מאוזנת 4-3-3-3 עם 13–15 נקודות
* 4 בסדרה אחרת או 3 כאשר הפותח פתח 1

מוסכמה זו מתארת יד עם התאמה של 4 קלפים בסדרת הפותח וקוצר (קלף יחיד או חוסר) בסדרה המוכרזת.

### הכרזה שנייה של הפותח
#### אחרי 3
* 3
הכרזה מזמינה למשחק מלא. משיב עם יד מקסימלית של 8–9 נקודות או קוצר בסדרה אחרת עשוי להיענות להזמנה ולהכריז 4 או 4.
* 3 או 3 - בסדרת הפותח
הכרזת Signoff. המשיב צריך להכריז Pass.
* 4 או 4 - בסדרת הפותח
לשחק.

#### אחרי 3
* 3 או 3 - בסדרת הפותח
הכרזת Signoff. המשיב צריך להכריז Pass.
* 4 או 4 - בסדרת הפותח
לשחק.

## גרסה אחרת של המוסכמה
הגרסה השנייה של המוסכמה שונה מהגרסה השכיחה במשמעות הכרזת 3 של המשיב. יתר ההכרזות זהות להכרזות בגרסה השכיחה. בגרסה זו עשויות להיות שתי משמעויות להכרזת 3 של המשיב.

המשמעות הראשונה היא המשמעות בגרסה השכיחה, כלומר: מתארת יד עם 7–9 נקודות ולפחות ארבעה קלפים בסדרת המייג'ור שהכריז הפותח.

המשמעות השנייה היא יד עם 10–11 נקודות ותמיכה של שלושה קלפים בסדרת המייג'ור שהכריז הפותח.
### הכרזה שנייה של הפותח
פותח עם יד המצדיקה בדיקת אפשרות למשחק מלא מול יד של משיב עם 10–11 נקודות מכריז 3. משיב עם יד של 7–9 נקודות וארבעה קלפים בסדרת הפותח מכריז 3 בסדרת המייג'ור שהוכרזה. זוהי הכרזת sign off, עליה צריך המשיב להכריז Pass. משיב עם יד של 10–11 נקודות ממשיך לתאר את היד שלו באמצעות הכרזה אחרת.
## אחרי התערבות יריב בהכרזה
לא משתמשים במוסכמת Bergen raises לאחר הכרזת אוברקול של שחקן יריב. משתמשים בה אחרי הכרזת כפל של יריב. יש המשתמשים במוסכמת Jordan 2NT על מנת להראות יד מזמינה למשחק מלא עם תמיכה של ארבעה קלפים בסדרת הפותח.

## ראו גם
* Jacoby 2NT
* ספלינטר (ברידג')
## לקריאה נוספת
* אלדד גינוסר, **2/1 מחייב למשחק מלא -הספר השלם**, פרק 6: מוסכמת תמיכת "ברגן", עמודים 181 - 184, הוצאת רותם, 2018

## קישורים חיצוניים

* Bergen Raises, Bridgebum


## הערות שוליים

קטגוריה:קונבנציות ברידג'
אצטדיון אקספלוריה

**אצטדיון אקספלוריה** (באנגלית: **Exploria Stadium**) הוא אצטדיון כדורגל במרכז העיר אורלנדו שבפלורידה. האצטדיון מכיל 25,500 מושבים והוא משמש כאצטדיון הביתי של אורלנדו סיטי מליגת ה-MLS, שהצטרפה לליגה כקבוצת הרחבה בשנת 2015, ושל קבוצת הנשים אורלנדו פרייד מה-NWSL, ליגת כדורגל הנשים הלאומית.

האצטדיון הושלם בזמן עבור משחק הבית הראשון בעונת 2017 של אורלנדו סיטי נגד ניו יורק סיטי ב-5 במרץ, בו ניצחה אורלנדו סיטי 1–0 משער של קאייל לארין שכבש את השער הראשון תולדות האצטדיון. האצטדיון הפך לאצטדיון היחיד שאירח קבוצות MLS, NWSL, ו-USL באותה השנה. במקור נקרא **אצטדיון אורלנדו סיטי** (באנגלית: **Orlando City Stadium**), אך ב-4 ביוני 2019 הוכרז כי "Exploria Resorts" רכשה את הזכויות לשם האצטדיון.

בנוסף למשחקי הבית של אורלנדו סיטי ואורלנדו פרייד, האצטדיון שימש גם לאירוח משחקי בית הן של נבחרת ארצות הברית בכדורגל והן של נבחרת ארצות הברית בכדורגל נשים, משחק האליפות של ה-NWSL, גמר גביע המכללות בכדורגל נשים, מספר משחקים בגביע פלורידה, ה-MLS Combine בשנים 2018 ו-2019, ומשחק האולסטאר של ה-MLS בשנת 2019. חוץ מכדורגל, האצטדיון אירח גם את משחק הפוטבול Cure Bowl לשנת 2019.

האצטדיון ממוקם לצד רחוב "ווסט צ'רץ'" בשכונת "פאראמור" ממערב למרכז אורלנדו.

700px |ממוזער|מרכז|אצטדיון אקספלוריה מבחוץ
700px|ממוזער|מרכז|אצטדיון אקספלוריה מבפנים

## קישורים חיצוניים

* 

* אצטדיון אקספלוריה באתר StadiumDB.com

## הערות שוליים

קטגוריה:אצטדיוני כדורגל בארצות הברית
קטגוריה:אורלנדו: ספורט
קטגוריה:אורלנדו סיטי
RFSL

**RFSL** (ראשי תיבות של **Riksförbundet för sexuellt likaberättigande**) הוא ארגון שוודי הפועל למען זכויות להט"ב.

## שם הארגון
RFSL הם ראשי תיבות של *Riksförbundet för sexuellt likaberättigande*; משוודית: האיגוד הארצי לשוויון מיני. לימים, שינה הארגון את שמו ל: *Riksförbundet för homosexuellas, bisexuellas, transpersoners och queeras rättigheter*; בעברית: האגודה הלאומית לזכויות הומואים, ביסקסואלים, טרנסג'נדרים וקווירים. עם זאת, ראשי התיבות של הארגון נשארו כמו שהם.

## היסטוריה
[300px|ממוזער|שמאל|RFSL ב[מצעד גאווה, סטוקהולם, 2018.]]
[300px|ממוזער|שמאל|סמינר שמועבר על ידי RFSL ב[סקונה, שוודיה.]]
הארגון הוקם בשנת 1950, מה שהופך אותו לאחד הארגונים הוותיקים הוותיקים ביותר בעולם לזכויות אדם. נכון לשנת 2018 היו בארגון כ-7,000 חברים והיו לו 36 משרדים אזוריים הפרוסים ברחבי שוודיה.

אחד מעיסוקיו העיקריים של RFSL היה שדלנות בעד נישואים של בני-זוג מאותו המין בשוודיה, מטרה שהושגה באפריל 2009 לאחר 50 שנה של עבודה ספציפית בנושא זה.

ביולי 2007, RFSL קיבלה מעמד רשמי של ארגון חוץ-ממשלתי בהמועצה הכלכלית חברתית של האומות המאוחדות.

## ראו גם

## קישורים חיצוניים

*

## הערות שוליים

קטגוריה:ארגוני להט"ב
קטגוריה:להט"ב בשוודיה
LesGaiCineMad

ממוזער|לוגו LesGaiCineMad
**LesGaiCineMad** (מוכר גם בשם **פסטיבל הקולנוע ההומו-לסבי במדריד**) הוא פסטיבל קולנוע להט"בי שמתרחש מדי שנה במדריד שבספרד מאז 1996. הפסטיבל מאורגן על ידי Fundación Triángulo .

בכל מהדורה של הפסטיבל, מחולקים פרסים שחלקם ניתנים על ידי חבר שופטים מקצועי וחלקם על ידי הקהל. בנוסף, פרסים או פרסי כבוד מוענקים בדרך כלל לאנשים בולטים בקולנוע הלהט"בי.

ל-LesGaiCineMad, יש קטלוג דיגיטלי של יותר מ-3,000 סרטים עצמאיים שנמצאים בארכיון העיקרי של סרטים בנושא גיוון רגשני בספרד ובמדינות דוברות ספרדית אחרות.

## קישורים חיצוניים
* 

## הערות שוליים

קטגוריה:פסטיבלי קולנוע להט"בים
קטגוריה:מדריד: תרבות
קטגוריה:ספרד: פסטיבלי קולנוע
הדיוויזיה ה-12 (האימפריה הגרמנית)

**הדיוויזיה ה-12** (בגרמנית: **12. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-5 בספטמבר 1818, וחייליה גויסו בעיקר מאזור שלזיה עילית. בשנת 1866 לחמה הדיוויזיה במלחמת אוסטריה–פרוסיה, שם הייתה חלק מצבא המיין, ולחמה בקרב קניגרץ, כחלק מהקורפוס ה-6. במהלך מלחמת צרפת–פרוסיה בין השנים 1870–1871, הוחזקה הדיוויזיה בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לצד צרפת. רק לקראת סוף המלחמה נשלחה הדיוויזיה לסייע במצור על פריז ובקרב שווילי.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-6 בפיקוד קורט פון פריטצלוויץ, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה במערכה על הגבולות, ולאחר מכן השתתפה בקרב הראשון על האן. בשנת 1915 היא לחמה בקרב שמפאן הראשון ובקרב ארטואה השלישי, ובשנת 1916 לחמה ב. בתחילת 1917 נשלחה הדיוויזיה לחזית המזרחית, ובמאי אותה שנה היא חזרה לחזית המערבית. בסתיו 1917 נשלחה הדיוויזיה לאיטליה ולחמה בקרב קפורטו, ולאחר מכן נשלחה ללורן, שם לחמה עד פברואר 1918. באביב 1918 היא השתתפה במתקפת האביב, ובכלל זה במבצע מיכאל וקרב איפר הרביעי, ולאחר מכן לחמה במתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-27 ביוני 1919 פורקה הדיוויזיה.

## מפקדים

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

12
12
The Fairy Who Didn't Want to Be a Fairy Anymore

**The Fairy Who Didn't Want to Be a Fairy Anymore** (בתרגום לעברית: "**ה[[פיה (פולקלור)|פיה]] שלא רצה להמשיך עוד להיות פיה**"; בסלנג להט"בי, "פיה" היא כינוי להומו) הוא סרט קצר קומי-מוזיקלי קנדי בבימויו של לורי לינד, שהוקרן בהקרנת בכורה בפסטיבל הסרטים הבינלאומי בטורונטו בשנת 1992, בטרם זכה להפצה רחבה יותר בשנת 1993. הסרט, אשר נוצר כסרט סטודנטים במהלך לימודיו האקדמיים של לינד ב-Canadian Film Centre, זכה בפרס ג'יני עבור סרט הדרמה-לייב אקשן הקצר הטוב ביותר בטקס פרסי הג'יני ה-14 שהתקיים ב-12 בדצמבר 1993.

בסרט מככב דניאל מאקיבור, אשר גם כתב את התסריט של הסרט.

## תקציר העלילה
בסרט, שהוא אלגוריה על תפקידים מגדריים והומופוביה מופנמת, מככב דניאל מאקיבור בתור פיה פיה ממין זכר אשר פונה לצוות מנתחים (הולי קול בתפקיד רופאה מנתחת ומיכה בארנס בתפקיד אח מוסמך) על מנת שיסירו את כנפיו כדי שיוכל להיות בן אדם רגיל, לאחר שנאלץ להתמודד עם אפליה כנגד פיות. לאחר דיון מוזיקלי בין השלושה, הרופאה מסכימה לבצע את הניתוח. כאשר הוא עוזב את המרפאה, הפיה נטול הכנפיים שמח בתחילה להיות ממש כמו כל הסובבים אותו, אך עד מהרה הוא מתחרט על החלטתו כיוון שהוא מבין (באיחור) שהוא ויתר על תכונות ייחודיות שהיו לו (כמו היכולת לעוף), ובכך דחק את זהותו האמיתית אל תוך ארון.

מיכאל קנארד וג'ון טרנר, צמד ליצנים המוכרים בשם הבמה שלהם "המאמפ וסמוט", מופיעים גם כן בסרט, כשהם קוראים סיפור מתוך ספר שאותו הם מצאו על המדרכה.

## פרסים והוקרה
הסרט זכה לציון לשבח מחבר השופטים בתחרות הסרט הקצר בפסטיבל הסרטים הבינלאומי בטורונטו בשנת 1992, ובפרס הסרט הקצר הטוב ביותר בפסטיבל הסרטים הבינלאומי בסיאטל בשנת 1993.

בשנת 1998, מספר שנים לאחר צאתו המקורית של הסרט, הסרט נכלל בהקרנה מיוחדת של פסטיבל הסרטים הבינלאומי בטורונטו לציון עשור ל-Canadian Film Centre. בשנת 2007 הסרט הוקרן בפסטיבל הקולנוע Inside Out Film and Video Festival שבטורונטו יחד עם *[[RSVP]]*, סרט מוקדם יותר של לינד משנת 1991, וכן קטעים מהסרט *[[Breakfast with Scot]]*, סרט עלילתי שביים לינד ואשר עדיין לא הושלם באותה העת.

## קישורים חיצוניים

## הערות שוליים

קטגוריה:זוכי פרס ג'יני
קטגוריה:סרטי 1992
קטגוריה:סרטי דרמה קומית
קטגוריה:סרטי להט"ב מוזיקליים
קטגוריה:סרטי להט"ב קנדיים
קטגוריה:סרטי להט"ב
קטגוריה:סרטים מוזיקליים
קטגוריה:סרטים קנדיים
קטגוריה:סרטים קצרים
קטגוריה:פיות
הפדרציה הבין-לאומית לתעשייה הפונוגרפית

**הפדרציה הבין-לאומית לתעשייה הפונוגרפית** (באנגלית: **International Federation of the Phonographic Industry**; בראשי תיבות: **IFPI**) הוא הארגון המייצג את האינטרסים והרווחים של תעשיית המוזיקה ברחבי העולם. זהו ארגון ללא מטרות רווח שנרשם בשווייץ והוקם באיטליה בשנת 1933.

הארגון מפעיל מזכירות שממוקמת בלונדון ויש לו משרדים בבריסל, הונג קונג ומיאמי.

## פונקציה
המטרה של ה-IFPI היא לקדם את הערך של המוזיקה המוקלטת, תוך שמירה על זכויות מפיקי המוזיקה וזאת, בנוסף לכך שה-IFPI מנסה להרחיב את התעשייה המסחרית עצמה. שירותיו של ה-IFPI כוללים קידום של מדיניות משפטית בנושא המוזיקה, התדיינות משפטית, הגנת תוכן (זכויות יוצרים), דיווח על מכירות ועיסוק בסחר בעולם המוזיקה ככלל.

## מבנה
ה-IFPI מנוהל על ידי "מועצה ראשית"; קבוצה הכוללת נציגים שונים מחברות תקליטים, נציגים מקבוצות לאומיות שפועלות על ידו ומנכ"לית האיגוד עצמו. ישנן גם שתי מועצות אזוריות (המועצה האזורית IFPI אסיה / ו-IFPI של אמריקה הלטינית) המפקחות על העניינים האזוריים שלהן, היות שהשוק שלהן שונה מהשוק העולמי.

פרנסס מור היא המנכ"לית הנוכחית של ה-IFPI. היא מונתה למנכ"לית ב-1 ביולי 2010. היא החליפה את ג'ון קנדי, שעמד בראש הארגון מאז 2005 והיה גם אחד מהמארגנים והמנהלים של לייב אייד ולייב 8.

## היקף ההשפעה
ה-IFPI מייצג את ענף ההקלטות ברחבי העולם וחברים בו 1,300 אנשים בכמעט 60 מדינות. איגודים שונים שפועלים תחת ה-IFPI הם:

## היסטוריה
### אבני דרך
* **1996** - הוקמו פרסי הפלטינה באירופה.
* **2003** - חברת פרו-מיוזיק הוקמה.
* **2004** - דו"ח המוזיקה העולמית של ה-IFPI מפורסם לראשונה. (דו"ח המסכם בתוכו את השנה במוזיקה, המכירות וכולי)
* **2005** - IFPI מסייעת בהתדיינויות נגד אתר שיתוף קבצים בלתי חוקי.
* **2013** - חלוקת פרסים לאמנים המצליחים ביותר בכל שנה.
* **2015** - ייסוד "יום שישי המוזיקלי" - שהיה לאבן דרך בתעשיית המוזיקה ככלל. כלומר, מאז אותה השנה מרבית האמנים מוציאים מוזיקה בימי שישי. הדבר נחשב לאחת מההחלטות המשפיעות ביותר שהתקבלו בתעשיית המוזיקה.
* **2015** - ה-IFPI מבצע הליך משפטי כנגד האתר הרוסי vKontakte.
* **2017** - ה-IFPI מנהל מאבק משפטי שהוביל לסגירת אחד מאתרי המוזיקה הגדולים ביותר, YouTubeMP3.
* **2019** - נעשים שינויים בזכויות היוצרים באירופה.

## הסמכות ופרסים
ה-IFPI מפרסם שלושה תרשימים מובילים במהלך כל שנה: "Global Artist of the Year", "Global Top Digital Single" ו-"Global Top Album".

תרשים ה-"Global Artist of the Year" מפורסם מאז שנת 2013 והאמן שמדורג במקום הראשון זוכה בפרס פיזי. הזוכים לפי השנים הם: ואן דיירקשן בשנת 2013, טיילור סוויפט בשנת 2014, אדל בשנת 2015, דרייק בשנת 2016, אד שירן בשנת 2017, דרייק בשנת 2018, וטיילור סוויפט בשנת 2019.

הארגון מפרסם את האלבום והסינגל המצליח ביותר בכל שנה. בשנת 2019, הסינגל המצליח ביותר היה "Bad Guy" של בילי אייליש, והאלבום המצליח ביותר היה ** ואראשי.

## ראו גם
* איגוד תעשיית ההקלטות הדרום קוריאני (KMCA)
* איגוד תעשיית ההקלטות המרכז-אמריקאי (CFC)
* שיתוף קבצים ברשתות עמית לעמית
* שוקי המוזיקה המוקלטים הגדולים ביותר

## קישורים חיצוניים
* 

## הערות שוליים

*
סמן הברבורים

**סמן הברבורים** או **סמן ברבורים** (באנגלית: **Marker of the Swans** או **Swan Marker**) הוא נושא משרה בחצר של המונרך של בריטניה.

סמן הברבורים הנוכחי דייוויד בארבר (David Barber), מונה לתפקידו בשנת 1993.

## היסטוריה
התפקיד קיים החל מהמאה השתים-עשרה.

במשך השנים השתנה התואר, שהיה בעבר מאסטר הברבורים (**Swan Master**), לאחר מכן שומר הברבורים (**Keeper of the Swans**); ובשנת 1993 פוצלה המשרה לשתי משרות - "סמן הברבורים" (**Marker of the Swans**) ו"שומר הברבורים" (**Warden of the Swans**).

## תפקיד סמן הברבורים של המונרך
תפקידם של מאסטר הברבורים, של שומר הברבורים, וכיום תפקידו של סמן הברבורים הוא לארגן את האירוע השנתי של מפקד הברבורים על נהר התמזה.

מלבד ארגון המפקד, לאור היות המונרך הבעלים של כל הברבורים בממלכה המאוחדת, נדרש סמן הברבורים לייעץ לארגונים בכל רחבי הארץ בנוגע לרווחת ברבורים ואירועים בהם מעורבים ברבורים, למפקח על בריאות אוכלוסיית הברבורים המקומית ולייעץ לארגוני דייגים ושייט כיצד לעבוד עם חיות הבר.

סמן הברבורים של המלכה עובד בשיתוף פעולה הדוק עם ארגוני הצלת ברבורים ומפקח על הצלת ברבורים חולים ופצועים. הוא גם מתאם את סילוק הברבורים מחלקי נהר התמזה המשמשים לריגטות חתירה בקיץ.

## קישורים חיצוניים
* 
* 
* כתבה על תפקיד הסמן באתר CNN
* אתר רשמי - באתר בית המלוכה הבריטי
* אתר רשמי
* 

## הערות שוליים

קטגוריה:בריטים נושאי משרות טקסיות
קטגוריה:נושאי משרה בבית המלוכה הבריטי
קטגוריה:ברבורים בתרבות
סטוקסוזאורוס

**סטוקסוזאורוס** (שם מדעי: *Stokesosaurus*) הוא סוג של דינוזאור תרופוד, אשר חי במשך היורה העליון לפני 150 מיליון שנה באמריקה הצפונית. הממצאים שלו התגלו ביוטה, ארצות הברית סביב שנות ה-70 בידי הגאולוג ויליאם לי סטוקס שחשף אותו לאחר חילוץ של עצמות אלוזאורוס בתוך המונומנט הלאומי ג'ורסיק  שביוטה, והוא תואר ב-1974 על ידי עוזרו של סטוקס, ג'יימס ה. מדסן (James H. Madsen) שקרא לדינוזאור על שם עמיתו (מילולית: "זוחל/לטאת סטוקס"). ממצאים נוספים הגיעו ממספר מדינות כמו דקוטה הדרומית. ממצאים מאנגליה ששויכו במקור לסוג הופרדו לסוג אחר - ג'ורטירנט.

לפי ההערכות הגיע דינוזאור זה לאורך 3 עד 4 מטרים, והוא היה קל משקל יחסית, לא יותר מ-60 קילוגרם. במראהו דמה לטייניקולגראוס, והיה קרוב לפרוצרטוזאורוס, לאאוטירנוס ולקרוביהם. מעריכים שהוא השתייך למשפחת הפרוצרטוזאוריים, אך ב-2020 החליטו כמה חוקרים לשייך אותו למשפחה ייחודית - סטוקסוזאוריים.

טורף זה היה בעל חוטם ארוך, והיה בעל חוש ריח מחודד, בעל רגליים חזקות מותאמות לריצה ונראה שהיה מכוסה בנוצות. הוא חי לאורך היערות והשפלות של מורדות הרי הרוקי, בהם חיו מיני דינוזאורים רבים לרבות דיפלודוקיים, סטגוזאוריים, הקמפטוזאורוס והדריוזאורוס, וכן טורפים כמו האלוזאורוס, הטורווזאורוס והמארשוזאורוס.

## קישורים חיצוניים

קטגוריה:פרוצרטוזאוריים
קטגוריה:דינוזאורים שחיו ביורה עליון באמריקה הצפונית
פרס איריס

350px|ממוזער|שמאל|לוגו פרס איריס.
**פרס איריס** (באנגלית: **Iris Prize**), שהוקם בשנת 2007 על ידי The Festivals Company, הוא פרס קולנוע בינלאומי לסרטים להט"בים.

תחרות הפרס פתוחה לקולנוענים מכל רחבי העולם אשר נשפטים על ידי צוות של יוצרי קולנוע ואמנים בינלאומיים. הזוכה מקבל את הפרס הכספי הגבוה ביותר בעולם לסרט להט"בי - חבילה בשווי של 30,000 ליש"ט - המאפשרת לזוכה ליצור את הסרט הבא שלו. הפרס מוענק במהלך פסטיבל בן ארבעה ימים שנערך בקארדיף, ויילס, המציג תוכנית הקרנות הכוללת את הסרטים המתחרים, מספר סרטי עלילה, מושבי פאנל עם קולנוענים ועוד, ששיאה הוא טקס הענקת הפרסים.

פרס איריס הבטיח את תמיכתם של פסטיבלי קולנוע לסביות והומואים מרחבי העולם, ויצר פלטפורמה בינלאומית אחת מתוך כוונה להעלות את הפרופיל של הקולנוע ההומו-לסבי ולעזור לדור חדש של קולנוענים לפרוץ ולהצליח על הבמה הבינלאומית. כל אחד מפסטיבלי הקולנוע השותפים בוחר סרט אחד מדי שנה שישתתף בפרס איריס. הפסטיבלים השותפים כוללים את Outfest, הפסטיבל הבינלאומי לקולנוע גאה ועוד.

העיתונאי אנדרו פירס הפך ליו"ר הראשון של פרס איריס בשנת 2013.

## זוכי הפסטיבל (רשימה חלקית)
### סרטים
* *[[Pariah]]* (2007)
* *[[1985 (סרט)|1985]]* (2018)

### אישים
* אוהד קנולר (2012) - פרס השחקן הטוב ביותר - *[[הסיפור של יוסי]]*
* קרי פוקס (2016)

## קישורים חיצוניים
* 

## הערות שוליים

קטגוריה:קארדיף
קטגוריה:פסטיבלי קולנוע להט"בים
איריס